title: Директива 2006/90/ЕО на Комисията от 3 ноември 2006 година за адаптиране за седми път към техническия прогрес на Директива 96/49/ЕО на Съвета относно сближаване на законодателствата на държавите-членки по отношение на железопътния превоз на опасни товариТекст от значение за ЕИП.

text:
Важна правна забележка

|

32006L0090

Официален вестник n° L 305 , 04/11/2006 стр. 0006 - 0007 Официален вестник n° L 314 , 01/12/2007 стр. 0325 - 0326

		20061103Директива 2006/90/ЕО на Комисиятаот 3 ноември 2006 годиназа адаптиране за седми път към техническия прогрес на Директива 96/49/ЕО на Съвета относно сближаване на законодателствата на държавите-членки по отношение на железопътния превоз на опасни товари(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 96/49/ЕО на Съвета от 23 юли 1996 г. относно сближаване на законодателствата на държавите-членки по отношение на железопътния превоз на опасни товари [1], и по-специално член 8 от нея,като има предвид, че:(1) Приложението към Директива 96/49/ЕО се позовава на Регламента относно международния железопътен превоз на опасни товари (RID), приложим считано от 1 януари 2005 г.(2) RID се актуализира на всеки две години. Следователно следващата изменена версия е приложима считано от 1 януари 2007 г. с преходен период до 30 юни 2007 г.(3) Поради това е необходимо да се измени приложението към Директива 96/49/ЕО.(4) Мерките, предвидени в настоящата директива, са в съответствие със становището на Комитета по транспорта на опасни товари, посочен в член 9 от Директива 96/49/ЕО,ПРИЕ НАСТОЯЩАТА ДИРЕКТИВА:Член 1Приложението към Директива 96/49/ЕО се заменя със следното:"20061103"ПРИЛОЖЕНИЕПриложение към Регламента относно международния железопътен превоз на опасни товари (RID) — допълнение В към Конвенцията за международни железопътни превози (COTIF), приложима считано от 1 януари 2007 г.Текстът на измененията на версията на RID от 2007 г. ще бъде публикуван веднага след като бъде на разположение на всички официални езици на Общността.""Член 21. Държавите-членки привеждат в сила законовите, подзаконовите и административните разпоредби, необходими, за да се съобразят с настоящата директива най-късно до 1 юли 2007 г. Те незабавно изпращат на Комисията текста на тези разпоредби, както и таблица на съответствието им с настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.Член 3Настоящата директива влиза сила на двадесетия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 3 ноември 2006 година.За КомисиятаJacques BarrotЗаместник-председател[1] ОВ L 235, 17.9.1996 г., стр. 25. Директива, последно изменена с Директива 2004/110/ЕО на Комисията (ОВ L 365, 10.12.2004 г., стр. 24).--------------------------------------------------


title: Директива на Съвета от 21 юли 1986 година за изменение на Директива 74/63/ЕИО относно фиксирането на максимални разрешени нива на нежелани вещества и продукти в храни за животни, на Директива 77/101/ЕИО относно търговията с чисти фуражи и на Директива 79/373/ЕИО относно търговията с комбинирани фуражи

text:
Важна правна забележка

|

31986L0354

Официален вестник n° L 212 , 02/08/1986 стр. 0027 - 0032 специално финландско издание: глава 3 том 21 стр. 0211  специално шведско издание: глава 3 том 21 стр. 0211  специално чешко издание глава 3 том 07 стр. 66  - 71 специално испанско издание глава 3 том 07 стр. 66  - 71 специално унгарско издание глава 3 том 07 стр. 66  - 71 специално литвийско издание глава 3 том 07 стр. 66  - 71 LV.ES глава 3 том 07 стр. 66  - 71 MT.ES глава 3 том 07 стр. 66  - 71 PL.ES глава 3 том 07 стр. 66  - 71 SK.ES глава 3 том 07 стр. 66  - 71 специално словенско издание глава 3 том 07 стр. 66  - 71

		19860721Директива на Съветаот 21 юли 1986 годиназа изменение на Директива 74/63/ЕИО относно фиксирането на максимални разрешени нива на нежелани вещества и продукти в храни за животни, на Директива 77/101/ЕИО относно търговията с чисти фуражи и на Директива 79/373/ЕИО относно търговията с комбинирани фуражи(86/354/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 43 и 100 от него,като взе предвид предложението на Комисията [1],като взе предвид становището на Асамблеята [2],като взе предвид становището на Икономическия и социален комитет [3],като има предвид, че дефинициите за чисти фуражи и различните видове комбинирани фуражи в Директиви 74/63/ЕИО [4], 77/101/ЕИО [5] и 79/373/ЕИО [6], последно изменени съответно с Директиви 86/299/ЕИО [7], 83/87/ЕИО [8] и 82/957/ЕИО [9], следва да бъдат приведени в съответствие с новите дефиниции в Директива 84/587/ЕИО на Съвета от 29 ноември 1984 г. за изменение на Директива 70/524/ЕИО относно фуражните добавки [10]; като има предвид, че "заместители на мляко" също трябва да бъде дефинирано;като има предвид, че трябва да стане ясно, че разпоредбите на Директиви 74/63/ЕИО, 77/101/ЕИО и 79/373/ЕИО не засягат разпоредбите в Директива 82/471/ЕИО на Съвета от 30 юни 1982 година относно някои продукти, използвани при храненето на животните [11];като има предвид, че Директива 74/63/ЕИО се отнася до нежелани вещества и продукти в храните за животни; като има предвид, че следователно максималните разрешени нива, установени в приложението към същата директива, не се прилагат за суровините, използвани за изготвяне на комбинирани фуражи;като има предвид, че фиксирането на максималните нива или ограничаването на наличието на някои нежелани вещества и продукти в суровините понастоящем се регулира от различаващи се разпоредби в държавите-членки;като има предвид, че последствията от наличието на тези вещества или продукти над определено ниво могат да бъдат вредни за човешкото здраве и съответно е необходимо да се гарантира по подходящ и еднакъв начин безопасната употреба на тези продукти и вещества в цялата Общност;като има предвид, че, още повече, различаващите се разпоредби в националните законодателства на държавите-членки водят до съществени пречки пред търговията вътре в Общността и като има предвид, че е желателно да се приемат подходящи мерки в контекста на Директива 74/63/ЕИО;като има предвид, че, освен това, Директиви 77/101/ЕИО и 79/373/ЕИО трябва да се адаптират, за да се улесни търговията с чисти фуражи и с комбинирани фуражи;като има предвид, че е желателно да се дефинира понятието за суровини, за да се поставят ясни граници на обхвата на мерките, свързани с тази категория продукти, за които също така се използва терминът "съставки" в други директиви за храни за животни;като има предвид, че въпросните разпоредби се прилагат изключително само за суровини, предназначени за храна на животни, които предстои да влязат в обращение под формата на чисти фуражи или като носители на предварителни смеси от добавки, или като комбинирани фуражи, след като са смесени с други продукти;като има предвид, че за да се гарантира, че някои особено нежелани вещества не присъстват в храните, е необходимо не само да се ограничи тяхното наличие в суровините до едно допустимо ниво, но и да се ограничи използването на тези суровини само от лица, които имат необходимите умения, техника и оборудване за операциите за разреждане, които гарантират, че максималните нива, установени в директивата за комбинирани фуражи, са съблюдавани;като има предвид, че минималните условия, посочени в приложение III към Директива 70/524/ЕИО на Съвета, за да се регистрира дадено лице в националния списък на производителите на комбинирани фуражи, използващи суровини, които съдържат по-високо ниво на нежелани вещества и продукти от разрешеното в чистите фуражи; като има предвид, че е желателно обаче държавите-членки да могат да ограничат доставката на такива силно замърсени суровини до тези производители, които произвеждат комбинирани фуражи за продажба, там където инспекционните им служби нямат възможност да наблюдават на ниво ферма тези производители на комбинирани фуражи, които също така са животновъди и използват цялата или част от продукцията си за собствени нужди;като има предвид, че за някои суровини, чието ниво на нежелани вещества и продукти не е ограничено в приложение II А, трябва да бъде предвидена възможността за налагане на подходящи разпоредби относно етикетирането, ако количеството нежелани вещества или продукти в суровините надвишава максималното ниво, установено за съответните чисти фуражи; като има предвид, че тази мярка е наложителна, за да се гарантира, че такива суровини не се доставят на животновъди и да се информират производителите за естеството и количеството на наличното нежелателно вещество или продукт;като има предвид, че държавите-членки трябва временно да могат да запазят националните разпоредби, които са приели по отношение на суровините, замърсени с афлатоксин, различни от разпоредбите в приложение II А, или по отношение на нежелани вещества или продукти, различни от афлатоксин, засягащи качеството на суровините; като има предвид, че Общността трябва да вземе решение преди 3 декември 1990 година, за да може до тази дата да съществуват единни правила за Общността по отношение на наличието на нежелани вещества и продукти в суровини, използвани при приготвянето на храни за животни;като има предвид, че за да се гарантира безопасността на фуражите, трябва да бъдат постановени правила за наличието на нежелани вещества и продукти и търсената преработка за пречистване на суровините; като има предвид, че въз основа на получените резултати, трябва да бъдат установени критериите, на които трябва да отговарят продуктите, подложени на пречиствателна преработка;като има предвид, че процедурата, с която се въвежда тясно сътрудничество между държавите-членки и Комисията в рамките на Постоянния комитет по храните за животни, трябва да бъде приложена, за да се улесни изпълнението на предложените мерки и да се направят inter alia изменения и добавки относно фиксирането на максимални нива или правила за етикетирането на суровини, замърсени от някои нежелани вещества или продукти, и установяването на критерии за допустимост за пречистени суровини;като има предвид, че трябва да се създаде информационна процедура за уведомяване на държавите-членки за случаи на несъобразяване с разпоредбите на Общността, за да се улесни надзорът по прилагането на Директива 74/63/ЕИО;като има предвид, че полученият опит при прилагането на Директива 79/373/ЕИО изтъква необходимостта да се подобри или допълни етикетирането на комбинираните фуражи в някои случаи;като има предвид, по-специално, че трябва да се предвиди посочване на името или търговското наименование и адрес на производителя тогава, когато същият не отговаря за подробната информация в етикета; като има предвид, че въпреки това трябва да се вземат предвид специфичните системи за контрол в някои държави-членки и като има предвид, че на такива държави-членки трябва да бъде разрешено за храни, произведени и търгувани на тяхна територия, да заменят тази подробна информация с официалния кодов номер, даден на всеки производител,ПРИЕ НАСТОЯЩАТА ДИРЕКТИВА:Член 1Директива 74/63/ЕИО се изменя, както следва:1. Заглавието на директивата се заменя със следното: "Директива на Съвета относно нежелани вещества и продукти при храненето на животни."2. В член 1:а) параграф 1 се заменя със следното:"1. Настоящата директива се отнася до нежелани вещества и продукти при храненето на животни."б) към параграф 2 се добавя следната буква д):"д) някои продукти, използвани при храненето на животни."3. В член 2:а) букви а), б) и з) се заменят със следния текст:"а) храни за животни: продукти от растителен или животински произход в естествено състояние, пресни или консервирани, и продукти, получени чрез индустриална преработка, и органични или неорганични вещества, използвани самостоятелно или в смеси, независимо дали съдържат добавки, за хранене на животни през устата;б) чисти фуражи: различните растителни или животински продукти в естествено състояние, пресни или консервирани, и продукти, получени чрез индустриална преработка, и различни органични или неорганични вещества, независимо дали съдържат добавки, предназначени за хранене на животни през устата;з) комбинирани фуражи: смеси от продукти от растителен или животински произход в естествено състояние, пресни или консервирани, и продукти, получени чрез индустриална преработка, и органични или неорганични вещества, независимо дали съдържат добавки, за хранене на животни през устата под формата на пълноценни или допълващи храни за животни;"б) добавя се следната буква:"и) суровини (съставки): продукти от растителен или животински произход в естествено състояние, пресни или консервирани, и продукти, получени чрез индустриална преработка, и органични или неорганични вещества, независимо дали съдържат добавки или не, които са предназначени за обращение като чисти фуражи или за приготвянето на комбинирани фуражи или като носители на премикси;"4. Член 3 се заменя със следното:"Член 31. Държавите-членки постановяват, че веществата и продуктите, изброени в приложение I, се допускат в храни за животни само при условията, посочени в него.2. Държавите-членки могат да разрешат максималните разрешени нива, предвидени в приложение I по отношение на храните за животни, да бъдат надвишени за храни за животни, които са произведени и се използват в същото състояние в същото земеделско стопанство, когато това е необходимо поради специални причини от местен характер. Съответните държави-членки гарантират, че от това не може да пострада нито здравето на животните, нито на хората."5. Добавят се следните членове:"Член 3а1. Държавите-членки постановяват, че суровините, изброени в приложение II, част А, могат да бъдат търгувани, само ако съдържанието им на нежеланите вещества или продукти, посочени в колона 1 от цитираното приложение, не надвишава максималното ниво, определено в колона 3 от същото приложение.2. Когато съдържанието на нежеланото вещество или продукт, изброен в колона 1 от приложение II, част A надвишава нивото, определено в колона 3 от приложение I по отношение на чистите фуражи, суровината, посочена в колона 2 от приложение II, част А, може, без да се засяга параграф 1, да се търгува, само ако:а) е предназначена да се използва само от производители на комбинирани фуражи, вписани в национален списък, както е предвидено в член 13, параграф 3 от Директива 70/524/ЕИО на Съвета от 23 ноември 1970 година относно фуражните добавки [12],иб) е придружена с документ, заявяващ:- че суровината е предназначена за производители на комбинирани фуражи, които отговарят на условията, посочени в буква а),- че суровината не може да се дава за храна на животни, без да е преработена,- количеството нежелано вещество или продукт, съдържащо се в суровината.3. Държавите-членки постановяват, че параграф 2, букви а) и б), също ще се прилага за суровините и нежеланите вещества или продукти, посочени в приложение II, част Б, чието максимално ниво не е ограничено в приложение II, част А, ако нивото на наличното нежелано вещество или продукт в суровината надвишава постановеното в колона 3 от приложение I за съответните чисти фуражи."Член 3бДържавите-членки могат да ограничат прилагането на член 3а, параграф 2, буква а), до тези производители на комбинирани фуражи, които използват въпросните материали за производство и търговия с комбинирани фуражи."6. В член 4 "в настоящата директива" се заменя с "в приложение I".7. В член 5:а) текстът на параграф 1 се заменя със следния текст:"1. Когато някоя държава-членка, в резултат на нова информация или преоценка на съществуваща информация, направена след приемането на въпросните разпоредби, има подробни основания да счита, че максималното съдържание, фиксирано в приложение I или II, или вещество или продукт, който не е посочен там, представлява опасност за здравето на хората или животните или за околната среда, тази държава-членка може временно да намали съдържанието, да фиксира максимално съдържание или да забрани наличието на това вещество или продукт в храните за животни или в суровините. Тя незабавно информира останалите държави-членки и Комисията за това, като посочва причините за своето решение."б) в параграф 2 "приложението" се заменя с "приложенията".8. Член 6 се заменя със следното:"Член 6Съгласно процедурата, установена в член 9, и в светлината на развитието на научните и технологични знания:а) измененията, които трябва да бъдат направени в приложенията, се приемат;б) консолидирана версия на приложенията се съставя периодично, като се включват последователните изменения, направени съгласно буква а);в) могат да се дефинират критерии за допустимостта на суровините, които са преминали през определена пречиствателна преработка."9. Добавя се следният член:"Член 6а1. Докато се вземе решение от Общността, държавите-членки могат да запазят мерките относно вноса и влизането в обращение в рамките на тяхната територия на:а) суровини, замърсени с афлатоксин, различни от суровините, посочени в приложение II, част А, иб) суровините, замърсени с нежелани вещества или продукти, различни от афлатоксин.2. Не по-късно от 31 януари 1987 г. държавите-членки уведомяват Комисията за националните разпоредби, които те възнамеряват да запазят по силата на параграф 1.3. Необходимите изменения в приложение II за отстраняване на несъответствията в резултат на прилагането на параграф 1 се приемат най-късно до 3 декември 1990 година."10. В член 7 след "храни за животни" се вмъква "и суровини".11. В член 8:а) параграф 1 се заменя със следното:"1. Държавите-членки предприемат всички необходими мерки, за да гарантират, че храните и суровините се контролират официално, поне чрез взимане на проби на случаен принцип, за да се удостовери дали са спазени условията, предвидени в настоящата директива."б) добавя се следният параграф 3:"3. Ако има вероятност пратка със суровина да бъде изпратена до дадена държава-членка, след като е била определена като несъобразена с разпоредбите на настоящата директива поради прекаленото съдържание на нежелани вещества или продукти в друга държава-членка, то последната държава-членка незабавно предоставя на останалите държави-членки и на Комисията всякаква полезна информация относно тази пратка със суровина."12. В член 11 след "храни за животни" се вмъква "и суровини".13. Приложението се изменя, както следва:а) след думата "ПРИЛОЖЕНИЕ" се добавя "I";б) трите колони на приложение I се номерират съответно 1, 2 и 3;в) в приложение I, Б заглавието на колона 3 се заменя със следното: "Максимално съдържание в mg/kg (ppm) храна за животни, отнесено към 12 % съдържание на влага".14. Под формата на приложение II се добавя следното:19860721„ПРИЛОЖЕНИЕ IIАВещества, продукти | Суровини | Максимално съдържание в mg/kg (ppm) суровина, отнесено към 12 % съдържание на влага |(1) | (2) | (3) |1.Афлатоксин В1 | Фъстъци, копра, палмова ядка, памуково семе, бабасу, царевица и продукти, получени от тяхната преработка | 0,2 |Б+++++ TIFF +++++15. "" в цялата директива в италианския текст се заменя с "".Член 2Директива 77/101/ЕИО се изменяq както следва:1. В член 1, параграф 2:а) буква б) се заменя със следното:"б) нежелани вещества и продукти при храненето на животни."б) добавя се следната буква:"г) някои продукти, използвани при храненето на животни."2. Член 2 се заменя със следното:"Член 2По смисъла на настоящата директива, чисти фуражи означава различните растителни или животински продукти в естествено състояние, пресни или консервирани, и продукти, получени чрез индустриална преработка, както и различни органични или неорганични вещества, независимо дали съдържат добавки, предназначени за хранене на животни през устата."3. "" в цялата директива в италианския текст се заменя с "".Член 3Директива 79/373/ЕИО се изменяq както следва:1. В член 1, параграф 2:а) буква в) се заменя със следната:"в) нежелани вещества и продукти при храненето на животни."б) добавя се следната буква:"е) някои продукти, използвани при храненето на животни."2. В член 2:а) текстът на букви а) и б) се заменя със следното:"а) храни за животни: продукти от растителен или животински произход в естествено състояние, пресни или консервирани, и продукти, получени чрез индустриална преработка, и органични или неорганични вещества, използвани самостоятелно или в смеси, независимо дали съдържат добавки, за хранене на животни през устата;б) комбинирани фуражи: смеси от продукти от растителен или животински произход в естествено състояние, пресни или консервирани, и продукти, получени чрез индустриална преработка, и органични или неорганични вещества, независимо дали съдържат добавки, за хранене на животни през устата под формата на пълноценни или допълващи храни за животни."б) добавят се следните букви:"й) храни, заместващи млякото: комбинирани фуражи, използвани в суха форма или след разтваряне в дадено количество течност за изхранването на млади животни като добавка или заместител на постколастралното мляко или за изхранване на телета, предназначени за клане;к) съставки (суровини): различни продукти от растителен или животински произход в естествено състояние, пресни или консервирани, и продукти, получени чрез индустриална преработка, и органични или неорганични вещества, независимо дали съдържат добавки или не, които са предназначени за обращение като прости храни или за приготвянето на комбинирани фуражи или като носители на премикси;"3. В член 5:а) параграф 1, буква а) се заменя със следното:"а) описанието "пълноценни храни за животни", "допълващи храни за животни", "минерални храни за животни", "храни за животни на основа меласа", "пълноценна храна", "заместваща млякото", както е подходящо;"б) в параграф 4 се добавя следната буква:"ж) името или търговското наименование и адрес или седалище на производителя тогава, когато същият не отговаря за подробната информация в етикета;"в) вмъква се следният параграф:"4а. На държавите-членки се разрешава за храни, произведени и продавани на тяхна територия, да постановят вместо подробната информация, описана в член 5, параграф 4, буква ж), посочването на официалния кодов номер, съответстващ на производителите, регистрирани на тяхна територия."г) в параграф 5 се добавя следната буква:"з) посочване на физическото състояние на храните или специфичната преработка, която са преминали."д) добавя се следният параграф:"7а. Параграф 7 не се прилага, когато съставките (суровините) трябва да бъдат посочени върху етикета на комбинираните фуражи съгласно Директива 82/471/ЕИО."е) параграф 8 се допълва със следната алинея:"Тази информация- не може да заблуждава купувача, особено като приписва на храните ефекти или качества, каквито не притежават, или като внушава, че те притежават специални характеристики, когато всъщност всички подобни храни притежават такива характеристика,- трябва да се позовава на обективни или измерими фактори, които могат да бъдат обосновани."4. Вмъкват се следните членове:"Член 5аНа английски "complementary feedingstuff" и "complete feedingstuff" могат да се заменят когато става дума за храни за домашни животни съответно с "complementary pet food" и "complete pet food".Член 5бБез да се засягат разпоредбите на член 5, държавите-членки приемат, че поставянето на етикети на комбинирани храни за домашни любимци може да привлече специално внимание върху наличието или ниското съдържание на една или повече съставки, които са важни за характеристиките на храните. В такъв случай минималното или максималното съдържание, изразени в проценти за тегло на включената съставка/и, трябва да е ясно посочено или срещу мястото, в което ѝ/им се обръща внимание или в списъка на съставките, или като се спомене, заедно с процента за тегло, срещу съответстващата категория съставки."5. "" в цялата директива в италианския текст се заменя с "".Член 4Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 3 декември 1988 г. Те незабавно уведомяват Комисията за това.Член 5Адресати на настоящата директива са държавите-членки.Съставено в Брюксел на 21 юли 1986 година.За СъветаПредседателG. Howe[1] ОВ С 258, 26.9.1984 г., стр. 7.[2] ОВ С 175, 15.7.1985 г., стр. 21.[3] ОВ С 87, 9.4.1985 г., стр. 4.[4] ОВ L 38, 11.2.1974 г., стр. 31.[5] ОВ L 32, 3.2.1977 г., стр. 1.[6] ОВ L 86, 6.4.1979 г., стр. 30.[7] ОВ L 189, 11.7.1986 г., стр. 40.[8] ОВ L 56, 3.3.1983 г., стр. 31.[9] ОВ L 386, 31.12.1982 г., стр. 42.[10] ОВ L 319, 29.11.1984 г., стр. 13.[11] ОВ L 213, 21.7.1982 г., стр. 8.[12] ОВ L 270, 14.12.1970 г., стр. 1."--------------------------------------------------


title: Директива 2010/8/ЕС на Комисията от 9 февруари 2010 година за изменение на Директива 98/8/ЕО на Европейския парламент и на Съвета за включване в приложение I към нея на варфарин натрий като активно вещество (Текст от значение за ЕИП)

text:
               10.2.2010

               BG

               Официален вестник на Европейския съюз

               L 37/37

         ДИРЕКТИВА 2010/8/ЕС НА КОМИСИЯТА
   от 9 февруари 2010 година
   за изменение на Директива 98/8/ЕО на Европейския парламент и на Съвета за включване в приложение I към нея на варфарин натрий като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2), се определя списък с активни вещества, подлежащи на оценка с оглед на възможното им включване в приложение I, IА или IБ към Директива 98/8/ЕО. Този списък включва веществото варфарин натрий.

               (2)

               Съгласно Регламент (ЕО) № 1451/2007 е направена оценка на варфарин натрий в съответствие с член 11, параграф 2 от Директива 98/8/ЕО за употреба в продуктов тип 14, родентициди, както е определено в приложение V към Директива 98/8/ЕО.

               (3)

               За докладваща държава-членка бе определена Ирландия и на 3 октомври 2005 г. тя представи на Комисията доклада си, придружен от препоръка, в съответствие с член 14, параграф 4 и член 14, параграф 6 от Регламент (ЕО) № 1451/2007.

               (4)

               Докладът на компетентния орган бе разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в оценителния доклад на Постоянния комитет по биоцидите от 17 септември 2009 г.

               (5)

               Изглежда, че направените проучвания дават основание да се очаква, че биоцидите, които се използват като родентициди и които съдържат варфарин натрий, не представляват риск за здравето на човека с изключение на случайни инциденти с деца. Беше установен риск за нецелеви животни. Засега обаче поради причини, свързани с общественото здраве и хигиената, варфарин натрий е от първостепенна важност. Поради това е уместно варфарин натрий да се включи в приложение I, с цел да се гарантира, че във всички държави-членки разрешенията за биоциди, които се използват като родентициди и съдържат варфарин натрий, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО.

               (6)

               Въз основа на констатациите от доклада за оценка е уместно да се изисква при издаването на разрешения за продуктите да се прилагат мерки за намаляване на специфичния риск по отношение на продукти, съдържащи варфарин натрий и използвани като родентициди. Такива мерки следва да са насочени към ограничаване на риска от първична и вторична експозиция на хора и нецелеви животни. За тази цел за всички родентициди, съдържащи варфарин натрий, следва да се наложат известни ограничения като например максимално допустима концентрация, забрана за пускане на пазара на активното вещество в продукти, които не са готови за употреба, и изискване за използване на отблъскващи вещества, като държавите-членки следва да налагат и други условия според всеки конкретен случай.

               (7)

               Предвид установените рискове варфарин натрий следва да се включи в приложение I само за срок от пет години и да се подложи на сравнителна оценка на риска в съответствие с член 10, параграф 5, точка i), втора алинея от Директива 98/8/ЕО, преди да бъде включен отново в приложение I.

               (8)

               Важно е разпоредбите на настоящата директива да бъдат приложени едновременно във всички държави-членки, с цел да се осигури еднакво третиране на пазара на биоцидите, съдържащи активното вещество варфарин натрий, както и за да се улесни правилното функциониране на пазара на биоциди като цяло.

               (9)

               Следва да се предостави разумен период от време преди дадено активно вещество да бъде включено в приложение I, за да се даде възможност на държавите-членки да въведат в сила законовите, подзаконовите и административните разпоредби, необходими за спазване на настоящата директива.

               (10)

               Следва да се предостави разумен срок, преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това нови изисквания и да се осигури възможност кандидатите, подготвили досиета, напълно да се възползват от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва от датата на включване.

               (11)

               След включването трябва да се определи разумен срок за държавите-членки за прилагането на член 16, параграф 3 от Директива 98/8/ЕО, и по-специално за предоставяне, изменяне или отменяне на разрешения за биоциди от продуктов тип 14, съдържащи варфарин натрий, с цел да се осигури привеждането в съответствие с Директива 98/8/ЕО.

               (12)

               Поради това Директива 98/8/ЕО следва да бъде съответно изменена.

               (13)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 31 януари 2011 г. законовите, подзаконовите и административните разпоредби, необходими за привеждане в съответствие с настоящата директива.
   Те прилагат тези разпоредби, считано от 1 февруари 2012 г.
   Когато държавите-членки приемат тези разпоредби, в тях се съдържа позоваване на настоящата директива или позоваването се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 9 февруари 2010 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се добавя следната позиция за веществото варфарин натрий:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцида, във вида, в който се предлага на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване относно тези активни вещества)

                     Дата на изтичане на срока за включване

                     Продуктов тип

                     Специални разпоредби (1)

                     „33

                     Варфарин натрий

                     натриев 2-оксо-3-(3-оксо-1-фенилбутилов)хромен-4-олат
                     ЕО №: 204-929-4
                     CAS №: 129-06-6

                     910 g/kg

                     1 февруари 2012 г.

                     31януари 2014 г.

                     31 януари 2017 г.

                     14

                     Активното вещество се подлага на сравнителна оценка на риска в съответствие с член 10, параграф 5, точка i), втора алинея от Директива 98/8/ЕО, преди да бъде включено отново в настоящото приложение.
                     Държавите-членки гарантират, че при издаването на разрешения се спазват следните условия:

                                 1.

                                 Номиналната концентрация на активното вещество не надвишава 790 mg/kg и разрешения се издават само за готови за употреба продукти.

                                 2.

                                 Продуктите съдържат отблъскващо вещество и, където е приложимо, оцветител.

                                 3.

                                 Първичната и вторичната експозиция на хора и на неприцелни животни и на околната среда са сведени до минимум чрез спазване и прилагане на всички подходящи и налични мерки за намаляване на риска. Това включва, наред с другите, възможността за ограничаване само за професионална употреба, определяне на максимално количество, съдържащо се в опаковка, и определяне на задължения за употреба на затворени и обезопасени кутии за примамки.“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm


title: Директива 95/9/ЕО на Комисията от 7 април 1995 година за изменение на Директива 94/39/ЕО за съставяне на списък на предназначенията на фуражите със специфични хранителни цели (текст от значение за ЕИП)

text:
Важна правна забележка

|

31995L0009

Официален вестник n° L 091 , 22/04/1995 стр. 0035 - 0038 специално чешко издание глава 03 том 17 стр. 260  - 263 специално испанско издание глава 03 том 17 стр. 260  - 263 специално унгарско издание глава 03 том 17 стр. 260  - 263 специално литвийско издание глава 03 том 17 стр. 260  - 263 LV.ES глава 03 том 17 стр. 260  - 263 MT.ES глава 03 том 17 стр. 260  - 263 PL.ES глава 03 том 17 стр. 260  - 263 SK.ES глава 03 том 17 стр. 260  - 263 специално словенско издание глава 03 том 17 стр. 260  - 263

		19950407Директива 95/9/ЕО на Комисиятаот 7 април 1995 годиназа изменение на Директива 94/39/ЕО за съставяне на списък на предназначенията на фуражите със специфични хранителни цели(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 93/74/ЕИО на Съвета от 13 септември 1993 г. относно фуражите, предназначени за специфични хранителни цели [1], и по-специално член 6, буква в) от нея,като има предвид, че член 6, буква в) от Директива 93/74/ЕИО предвижда мерките, приети съгласно член 6, буква а) да могат да бъдат адаптирани към развитието на научното и техническо познание; като има предвид, че тези мерки са приети с Директива 94/39/ЕО на Комисията [2];като има предвид, че определени хранителни цели не могат да бъдат включени веднага в списъка на предназначението на храните за животни за специфични хранителни цели, поради липсата на методи на Общността за изчисляване на енергийната стойност на храните за домашни любимци;като има предвид, че сега вече е приет метод за изчисляване на тази енергийна стойност на ниво Общност и посочените хранителни цели могат следователно да бъдат включени в списъка;като има предвид, още повече, че списъкът от специфични хранителни цели, приети за еднокопитни, следва да бъде адаптиран и допълнен на базата на наличните данни;като има предвид, че мерките, предвидени в настоящата директива, са в съответствие със становището на Постоянния комитет по храните за животни,ПРИЕ НАСТОЯЩАТА ДИРЕКТИВА:Член 1Приложението към Директива 94/39/ЕО се изменя в съответствие с приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 30 юни 1995 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на третия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 7 април 1995 година.За КомисиятаFranz FischlerЧлен на Комисията[1] ОВ L 237, 22.9.1993 г., стр. 23.[2] ОВ L 207, 10.8.1994 г., стр. 20.--------------------------------------------------19950407ПРИЛОЖЕНИЕ1. В част Б, след хранителна цел "Намаляване на медта в черния дроб" за кучета и котки, се добавят следните хранителни цели:Специфична хранителна цел | Основни хранителни характеристики | Видове или категории животни | Декларации при етикетирането | Препоръчителна продължителност на употреба | Други разпоредби |1 | 2 | 3 | 4 | 5 | 6 |"Намаляване на наднормено тегло | —Ниска енергийна плътност | Кучета и котки | —Енергийна стойност (изчислена съгласно метода на ЕО) | Докато се достигне теглото, което се цели | В инструкциите за употреба, трябва да се препоръча подходяща дневна доза |Хранително възстановяване, реконвалесценция [1] | —Висока енергийна плътност, високи концентрации на важни хранителни съставки и добре смилаеми съставки | Котки и кучета | —Добре смилаеми съставки, включително тяхното третиране, ако е подходящо—Енергийната стойност (изчислена, съгласно метода на ЕО)—Съдържание на n-3 и n-6 мастни киселини (ако са добавени) | Докато се постигне възстановяване | В случай на храни, специално приготвени да се дават, чрез тръбички, отбележете на опаковката, контейнера или етикета: "Даване при ветеринарно наблюдение" |2. В част Б, текстът за специалните хранителни цели, отнасящ се за еднокопитни, се заменя със следния текст:Специфична хранителна цел | Основни хранителни характеристики | Видове или категории животни | Декларации при етикетирането | Препоръчителна продължителност на употреба | Други разпоредби |1 | 2 | 3 | 4 | 5 | 6 |"Компенсация за хронична недостатъчност на функцията на тънките черва | —Лесно смилаеми въглехидрати, протеини и мазнини | Еднокопитни [2] | —Източник/източници на лесносмилаеми въглехидрати, протеини и мазнини, включително тяхното третиране, ако е подходящо | Първоначално до шест месеца | Следва да се даде упътване за ситуациите, в които е подходяща употребата на храна и начина, по който трябва да става храненето, включително много малки хранения на ден Да се отбележи на опаковката, контейнера или етикета: "Препоръчва се да се търси мнението на ветеринарен лекар, преди употреба или преди да се удължи периодът на употреба" |Компенсация за хронични храносмилателни разстройства на големи вътрешности | —Лесносмилаеми съставки | Еднокопитни | —Влакнодаен източник/източници—Съдържание на n-3 мастни киселини (ако са добавени) | Първоначално до шест месеца | Следва да се даде упътване за ситуациите, в които е подходяща употребата на храна и за начина, по който трябва да става храненето Да се отбележи на опаковката, контейнера или етикета: "Препоръчва се да се търси мнението на ветеринарен лекар, преди употреба или преди да се удължи периодът на употреба" |Намаляване на стресови реакции | —Лесносмилаеми съставки | Еднокопитни | —Магнезий—Лесносмилаеми съставки, включително тяхното третиране, ако е подходящо—Съдържание на n-3 мастни киселини (ако са добавени) | Две или четири седмици | Следва да се даде упътване за ситуациите, в които е подходяща употребата на храна |Компенсация на загуба на електролити, в случай на силно потене | Преобладаващо електролити и лесно абсорбиращи се въглехидрати | Еднокопитни | —Калций—Натрий—Магнезий—Калий—Хлориди—Глюкоза | Един до три дни | Следва да се даде упътване за ситуациите, в които е подходяща употребата на храна Когато храната съответства на основната част от дневния порцион, следва да има упътване за предпазване от риска от резки промени в естеството на храната Да се посочи върху инструкциите за употреба: "Следва да има вода в наличност по всяко време" |Хранително възстановяване, реконвалесценция | —Висока концентрация на важни хранителни съставки и добре смилаеми съставки | Еднокопитни | —Лесносмилаеми съставки, включително тяхното третиране, ако е подходящо—Съдържание на n-3 и n-6 мастни киселини (ако са добавени) | До постигане на възстановяване | Следва да се даде упътване за ситуациите, в които е подходяща употребата на храната В случай на храни за животни, специално приготвени да се дават, чрез тръбички, отбележете на опаковката, контейнера или етикета: "Даване при ветеринарно наблюдение" |Подкрепа на функцията на черния дроб, в случай на хронична чернодробна недостатъчност | —Ниско ниво протеин, но с високо качество и лесносмилаеми въглехидрати | Еднокопитни | —Протеин и влакнодайни източници—Лесносмилаеми въглехидрати, включително тяхното третиране, ако е подходящо—Метионин—Холин—Съдържание на n-3 мастни киселини (ако са добавени) | Първоначално до шест месеца | Следва да се даде упътване за начина, по който трябва да става храненето, включително много малки хранения на ден Да се отбележи на опаковката, контейнера или етикета: "Препоръчва се да се търси мнението на ветеринарен лекар, преди употреба или преди да се удължи периодът на употреба" |Подкрепа на функцията на бъбреците в случай на хронична бъбречна недостатъчност | —Ниско ниво протеин, но с високо качество и лесносмилаеми въглехидрати | Еднокопитни | —Източник/източници на протеин—Калций—Фосфор—Калий—Магнезий—Натрий | Първоначално до шест месеца | Да се отбележи на опаковката, контейнера или етикета: "Препоръчва се да се търси мнението на ветеринарен лекар, преди употреба или преди да се удължи периодът на употреба"Да се отбележи в инструкциите за употреба: "Следва да има вода в наличност по всяко време"" |[1] В случай на храни за котки, производителят може да изпълни определена хранителна цел с отнасяне към "котешка чернодробна липидоза"."[2] В случай на храни, специално приготвени, за да отговарят на специфичните изисквания на много стари животни (лесни за поглъщане съставки), позоваване на "стари животни" допълва индикацията за видове или категория животни.--------------------------------------------------


title: Директива 95/22/ЕО на Съвета от 22 юни 1995 година за изменение на Директива 91/67/ЕИО относно ветеринарно-санитарните изисквания при пускането на пазара на аквакултури и продукти от тях

text:
Важна правна забележка

|

31995L0022

Официален вестник n° L 243 , 11/10/1995 стр. 0001 - 0006 специално чешко издание глава 3 том 18 стр. 218  - 223 специално испанско издание глава 3 том 18 стр. 218  - 223 специално унгарско издание глава 3 том 18 стр. 218  - 223 специално литвийско издание глава 3 том 18 стр. 218  - 223 LV.ES глава 3 том 18 стр. 218  - 223 MT.ES глава 3 том 18 стр. 218  - 223 PL.ES глава 3 том 18 стр. 218  - 223 SK.ES глава 3 том 18 стр. 218  - 223 специално словенско издание глава 3 том 18 стр. 218  - 223

		19950622Директива 95/22/ЕО на Съветаот 22 юни 1995 годиназа изменение на Директива 91/67/ЕИО относно ветеринарно-санитарните изисквания при пускането на пазара на аквакултури и продукти от тяхСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 91/67/ЕИО на Съвета от 28 януари 1991 г. относно ветеринарно-санитарните изисквания при пускането на пазара на аквакултури и продукти от тях [1], и по-специално член 25, параграф 2 от нея,като взе предвид предложението на Комисията,като има предвид, че трябва да бъде отдадено дължимото значение на някои научно-технически постижения по отношение на одобрението на зони във връзка с инфекциозната хемопоетична некроза (IHN) и вирусната хеморагична септицемия (VHS);като има предвид, че критериите за предоставяне на одобрение на тези зони следва да бъдат коригирани вследствие на това;като има предвид, че в светлината на опита административната процедура за предоставяне на одобрение на зони или части от зони и за спиране действието, възстановяване и отнемане на одобрението на тези зони или части от зони също трябва да бъдат коригирани;като има предвид, че фермите, дори ако са разположени в неодобрена зона по отношение на IHN и VHS, могат в съответствие с изискванията, предвидени в приложение CIA към Директива 91/67/ЕИО, да получат одобрение по отношение на споменатите болести;като има предвид, че за да се осигури по-добра защита срещу внасянето на IHN и VHS, изглежда е необходимо да се определят по-прецизно критериите, които трябва да се прилагат за предоставяне на одобрение на фермите за риба;като има предвид, че тези критерии трябва да включват подробности за водоснабдяването на фермите, нивото на тестовете, проведени преди одобряването на фермата, и за защитните мерки срещу евентуалното внасяне на болести,ПРИЕ НАСТОЯЩАТА ДИРЕКТИВА:Член 1Директива 91/67/ЕИО се изменя, както следва:А. В приложение Б:а) точка I.Б.2. се заменя със следното:"2. Всички ферми в континенталната зона се поставят под надзора на официалните служби. По две здравни инспекции годишно трябва да са били провеждани в продължение на четири години.Здравните инспекции трябва да са били провеждани през периоди от годината, когато температурата на водата е благоприятна за развитието на тези болести. Здравната инспекция трябва да се състои най-малко от:- преглед на рибата, показваща аномалии,- вземането на проби в съответствие с програма, утвърдена съгласно процедурата, предвидена в член 15, които проби трябва да бъдат изпратени колкото може по-бързо на одобрена лаборатория, за да бъдат проверени за въпросните патогени.Въпреки това зоните, в досието на които за изминалото досега време липсват болестите, посочени в приложение А колона 1, списък II, могат да получат статут на одобрени, ако:а) географското им разположение не позволява лесно внасяне на болест;б) в тях е действала официална система за контрол на болестите за продължителен период от най-малко десет години, по време на който:- е провеждан редовен мониторинг на всички ферми,- прилагана е система за обявяване на болестите,- не е отбелязан случай на заболяване,- съгласно действащите правила е било възможно внасянето в зоната само на рибни яйца или гамети от незаразени зони или от ферми, подлагани на официални проверки и представящи еквивалентни здравни гаранции.Посоченият в първата алинея 10-годишен срок може да бъде съкратен на пет години в резултат от пробите, извършени от официалната служба на държавата-членка, отправила молбата, при условие че освен изискванията, посочени в първата алинея, редовният мониторинг на всички посочени по-горе ферми е включвал най-малко по две здравни инспекции в годината, включващи поне:- инспекция на рибата, показваща аномалии,- вземането на проби най-малко от 30 риби при всяко посещение.Държавите-членки, желаещи да се ползват от разпоредбите, отнасящи се за досиетата за минали периоди, трябва да представят молбите си не по-късно от 31 декември 1996 г.";б) към I.Б се прибавя следната точка:"5. Когато държава-членка е поискала одобрение за водосборна зона или част от водосборна зона, водеща началото си от съседна държава-членка или обща за две държави-членки, трябва да се прилагат следните разпоредби:- двете засегнати държави-членки трябва едновременно да представят молба за одобрение в съответствие с процедурите, предвидени в членове 5 или 10,- Комисията, в съответствие с процедурата, предвидена в член 26, след като разгледа и провери молбите и оцени здравната ситуация, трябва в случай на нужда да постави другите условия, необходими за даването на такова одобрение.Държавите-членки, в съответствие с Директива 89/608/ЕИО [2], си оказват взаимна помощ в прилагането на настоящата директива и по-специално на този параграф;в) в точка I.Г.1. последното изречение се заменя със следното:"Последните трябва незабавно да спрат действието на одобрението на зоната или на част от тази зона, ако частта от зоната, която все още има одобрен статут, продължава да отговаря на определението от буква А.";г) точка I.Г.5 се заменя със следното:"5. Когато резултатите са положителни, официалната служба трябва да отнеме одобрението на зоната или на частта от зоната, посочена в точка 1.";д) встъпителното изречение на точка I.Г.6. се заменя със следното:"6. Възстановяването на одобрението на зона или част от зона, посочени в точка 1, е предмет на следните изисквания:";е) точка I.Г.7. се заменя със следното:"7. Централният компетентен орган уведомява Комисията и останалите държави-членки относно спиране действието, възстановяването или отнемането на одобрение на зони или части от зони, посочени в точка 1.";ж) точка II.А се заменя със следното:"А. Крайбрежната зона се състои от част от крайбрежието или морска вода или естуар на река с точна географска обособеност, състояща се от хомогенна хидрологична система или редица от такива системи. Ако е необходимо, може да се приеме, че крайбрежната зона се състои от част от част от крайбрежието или морска вода или естуар на река, разположена между устията на две речни корита или от част от крайбрежието, или морска вода, или естуар на река, където има една или повече ферми, при условие че е предвидена буферна зона от двете страни на фермата или фермите, ширината на която трябва да бъде определяна от Комисията за всеки отделен случай в съответствие с процедурата, предвидена в член 26.";з) точка II.Г се заменя със следното:"Г. Спиране действието, възстановяване и отнемане на одобрение.Правилата са същите както изложените в точка I.Г; но когато зоната се състои от редица хидрологични системи спиране действието, възстановяването или отнемането на одобрение може да се отнася за част от тази редица, когато тази част е точно географски обособена и се състои от хомогенна хидрологична система при условие, че частта, която все още има статут на одобрение, продължава да отговаря на определението от буква А.";и) последното изречение на точка III.Г.1. се заменя със следното:"Последните трябва незабавно да спрат действието на одобрението на зоната или, когато зоната се състои от редица хидрологични системи, на част от тази редица, когато такава част е точно географски обособена и се състои от хомогенна хидрологична система при условие, че частта, която все още има статут на одобрение, продължава да отговаря на определението от буква А.";й) точка III.Г.5. се заменя със следното:"5. Когато резултатите са положителни, официалната служба трябва да отнеме одобрението на зоната или на частта от зоната, посочена в точка 1.";к) встъпителното изречение на точка III.Г.6. се заменя със следното:"6. Възстановяването на одобрението на зона или част от зона, посочени в точка 1, трябва да става при изпълнение на следните изисквания:";л) точка III.Г.7 се заменя със следното:"7. Централният компетентен орган уведомява Комисията и останалите държави-членки относно спиране действието, възстановяването или отнемането на одобрение от зони или части от зони, посочени в точка 1.";Б. В приложение В:а) точка I.А. се заменя със следното:"А. Предоставяне на одобрениеЗа да бъде одобрена, фермата трябва да отговаря на следните изисквания:1. снабдяването с вода трябва да става от кладенец, сондажен отвор или извор. Когато такъв източник на вода е разположен на известно разстояние от фермата, водата трябва да се доставя направо на фермата и да бъде насочвана чрез тръба или, със съгласието на официалната служба, през открит канал или естествен водопровод при условие, че същият не представлява източник на зараза за фермата и не позволява проникването на дива риба. Водният канал трябва да бъде под контрола на фермата или, в случаите, когато това е невъзможно, на официалната служба;2. трябва да има естествена или изкуствена бариера, разположена надолу по течението след източника, която да не позволява на рибата да прониква в посочената ферма;3. ако е необходимо, той трябва да бъде защитен от наводняване и просмукване на вода;4. трябва да отговаря, според случая, на изискванията, изложени в приложение Б.I.Б. Освен това, когато одобрение се иска на базата на досие за минал период с официална система за контрол в продължение на 10 години, същият трябва да отговаря на следните допълнителни изисквания:- да е бил подлаган поне веднъж в годината на клинична инспекция и вземане на проби за въпросните патогени в одобрена лаборатория;5. спрямо него могат да бъдат приложени допълнителни мерки от официалната служба, когато това се счита за нужно, за да се предотврати внасянето на болести. Такива мерки могат да включват създаването на буферна зона около фермата, в която да се изпълнява програма за контрол, и създаването на защита срещу проникването на евентуални носители или преносители на патогени;6. въпреки това:а) нова ферма, отговаряща на изискванията по точки 1, 2, 3 и 5, но която започва своята дейност с риба, яйца или гамети от одобрена зона или одобрена ферма, разположена в неодобрена зона, може да получи одобрение, без да бъде подлагана на вземането на проби, изисквано за предоставянето на одобрение;б) ферма, отговаряща на изискванията по точки 1, 2, 3 и 5, която подновява дейността си след прекъсване с риба, яйца или гамети от одобрена зона или одобрена ферма, разположена в неодобрена зона, може да получи одобрение, без да бъде подлагана на вземането на проби, изисквано за предоставянето на одобрение при условие, че:- здравното състояние във фермата през последните 4 години на експлоатацията ѝ е известно на официалната служба; но ако въпросната ферма е била в експлоатация по-малко от 4 години, ще бъде взет предвид действителният период, през който е била в експлоатация,- към фермата не са били прилагани мерки във връзка със здравето на животните поради болестите, изброени в списък II от приложение А, и във фермата не е имало причини за тези болести,- преди внасянето на рибата, яйцата или гаметите фермата се почиства и дезинфекцира, след което се провежда санитарно опразване за минимален срок от 15 дни под официален надзор.;"б) точка II.А.1. се заменя със следното:"1. трябва да се снабдява с вода чрез система, включваща оборудването за унищожаване на причинителите на посочените в приложение А, колона 1, списък II болести; критериите, необходими за еднаквото прилагане на тези разпоредби, и по-специално на тези, които се отнасят за правилното функциониране на системата, трябва да бъдат изработени в съответствие с процедурата, предвидена от член 26;";в) към точка II.А. се добавя следната точка:"3. Въпреки това:а) нова ферма, отговаряща на изискванията по точки 1 и 2, но която започва своята дейност с риба, яйца или гамети от одобрена зона или одобрена ферма, разположена в неодобрена зона, може да получи одобрение, без да бъде подлагана на вземането на проби, изисквано за предоставянето на одобрение;б) ферма, отговаряща на изискванията по точки 1 и 2, която подновява дейността си след прекъсване с риба, яйца или гамети от одобрена зона или одобрена ферма, разположена в неодобрена зона, може да получи одобрение, без да бъде подлагана на вземането на проби, изисквано за предоставянето на одобрение, при условие че:- здравната история на фермата през последните 4 години на експлоатацията ѝ е известна на официалната служба; въпреки това, ако въпросната ферма е била в експлоатация по-малко от 4 години, ще бъде взет предвид действителният период, през който е била в експлоатация,- към фермата не са били прилагани мерки във връзка със здравето на животните поради болестите, изброени в списък II от приложение А и във фермата не е имало причини за тези болести,- преди внасянето на рибата, яйцата или гаметите фермата се почиства и дезинфекцира, след което се провежда санитарно опразване за минимален срок от 15 дни под официален надзор.";г) точка III.А.1. се заменя със следното:"1. трябва да се снабдява с вода чрез система, включваща оборудването за унищожаване на причинителите на посочените в приложение А, колона 1, списък II болести; критериите, необходими за еднаквото прилагане на тези разпоредби, и по-специално на тези, които се отнасят за правилното функциониране на системата, трябва да бъдат изработени в съответствие с процедурата, предвидена в член 26;";д) към точка III.А. се добавя следната точка:"3. Въпреки това:а) нова ферма, отговаряща на изискванията по точки 1 и 2, но която започва своята дейност с мекотели от одобрена зона или одобрена ферма, разположена в неодобрена зона, може да получи одобрение, без да бъде подлагана на вземането на проби, изисквано за предоставянето на одобрение;б) ферма, отговаряща на изискванията по точки 1 и 2, която подновява дейността си след прекъсване с мекотели от одобрена зона или одобрена ферма, разположена в неодобрена зона, може да получи одобрение, без да бъде подлагана на вземането на проби, изисквано за предоставянето на одобрение в случай, че:- здравната история на фермата през последните 2 години на експлоатацията ѝ е известна на официалната служба,- към фермата не са били прилагани мерки във връзка със здравето на животните поради болестите, изброени в списък II от приложение А и във фермата не е имало предпоставки за тези болести,- преди внасянето на мекотелите фермата се почиства и дезинфекцира, след което се провежда санитарно опразване за минимален срок от 15 дни под официален надзор.";Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 1 юли 1996 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство в областта, уредена с настоящата директива.Член 3Настоящата директива влиза в сила на двадесетия ден след датата на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 22 юни 1995 година.За СъветаПредседателPh. Vasseur[1] ОВ L 46, 19.2.1991 г., стр. 1. Директива, последно изменена с Директива 93/54/ЕИО (ОВ L 175, 19.7.1993 г., стр. 34).[2] ОВ L 351, 2.12.1989 г., стр. 34.";--------------------------------------------------


title: Директива 2010/5/ЕС на Комисията от 8 февруари 2010 година за изменение на Директива 98/8/ЕО на Европейския парламент и на Съвета с цел включване на акролеин като активно вещество в приложение I към нея (Текст от значение за ЕИП)

text:
               9.2.2010

               BG

               Официален вестник на Европейския съюз

               L 36/24

         ДИРЕКТИВА 2010/5/ЕС НА КОМИСИЯТА
   от 8 февруари 2010 година
   за изменение на Директива 98/8/ЕО на Европейския парламент и на Съвета с цел включване на акролеин като активно вещество в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 11, параграф 4 от нея,
   като има предвид, че:

               (1)

               В съответствие с член 11, параграф 1 от Директива 98/8/ЕО Обединеното кралство получи на 18 август 2006 г. заявление от Baker Petrolite за включване на активното вещество акролеин в приложение I към нея за употреба в продуктов тип 12, слимициди, както е определен в приложение V към Директива 98/8/ЕО. Към датата, посочена в член 34, параграф 1 от Директива 98/8/ЕО, веществото акролеин не беше на пазара като активно вещество на биоциден продукт.

               (2)

               След извършване на оценка на 16 март 2009 г. Обединеното кралство представи на Комисията своя доклад, придружен от препоръка.

               (3)

               Докладът беше разгледан от държавите-членки и Комисията в рамките на Постоянния комитет по биоцидите на 17 септември 2009 г. и констатациите от прегледа бяха включени в доклад за оценка.

               (4)

               Изглежда, че направените проучвания дават основание да се очаква, че биоцидите, които се използват като слимициди и които съдържат акролеин, отговарят на изискванията на член 5 от Директива 98/8/ЕО. Поради това е целесъобразно акролеин да бъде включен в приложение I.

               (5)

               Не всички потенциални видове употреба са оценени на равнището на Съюза. Ето защо е целесъобразно държавите-членки да оценят различните видове употреба или възможностите за експозиция и рисковете за околната среда и населението, които не са били разгледани по представителен начин в оценката на риска, направена на равнището на Съюза, и да гарантират, че при издаването на разрешения за продукти са предприети подходящи мерки или са наложени специални условия, за да се намалят установените рискове до приемливи равнища.

               (6)

               С оглед на констатациите от доклада за оценка е уместно да се изисква при издаването на разрешения по отношение на продукти, които съдържат акролеин и които се използват като слимициди, да се прилагат мерки за намаляване на риска.

               (7)

               По-специално е уместно да се изисква продуктите, предназначени за промишлена или професионална употреба, да се използват с подходяща лична защитна екипировка и да се въведат процедури за безопасна работа, като мониторинг на въздуха и охранителни зони, освен ако може да се докаже, че рисковете за промишлените или професионалните ползватели могат да се намалят с други средства.

               (8)

               Следва да се вземат подходящи мерки за ограничаване на рисковете за морската околна среда, тъй като по време на изготвянето на оценката бяха установени неприемливи рискове за този елемент от околната среда. За тази цел от страна на компетентните органи следва да бъдат наложени някои условия при издаване на разрешение за биоцида, като осигуряване на мониторинг на отпадъчните води и при необходимост пречистване преди заустване, освен ако може да се докаже, че рисковете за околната среда могат да се намалят с други средства.

               (9)

               Следва да се отпусне разумен период от време, преди дадено активно вещество да бъде включено в приложение I, за да се позволи на държавите-членки да въведат в сила законовите, подзаконовите и административните разпоредби, необходими, за да се съобразят с настоящата директива.

               (10)

               Поради това Директива 98/8/ЕО следва да бъде съответно изменена.

               (11)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, най-късно до 31 август 2010 г.
   Когато държавите-членки приемат посочените разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 8 февруари 2010 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      ПРИЛОЖЕНИЕ
      В приложение I към Директива 98/8/ЕО се добавя следното вписване за веществото акролеин:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, както е пуснат на пазара

                     Дата на включването

                     Краен срок за привеждане в съответствие с член 16, параграф 3
                     (освен за продуктите, съдържащи повече от едно активно вещество, за които срокът за привеждане в съответствие с член 16, параграф 3 е този, определен с последното от решенията за включване, отнасящи се до неговите активни вещества)

                     Срок на изтичане на включването

                     Продуктов тип

                     Специфични разпоредби (1)

                     „30

                     Акролеин

                     Акрилалдехид
                     ЕО №: 203-453-4
                     CAS №: 107-02-8

                     913 g/kg

                     1 септември 2010 г.

                     Не е приложимо

                     31 август 2020 г.

                     12

                     При оценяването на заявлението за издаване на разрешително за продукт в съответствие с член 5 и приложение VI държавите-членки оценяват, когато това е уместно за даден продукт, тези части от населението, които могат да бъдат изложени на въздействието на продукта, и вариантите на употреба или излагане на въздействието, които не са били представително разгледани при оценката на риска на равнището на Съюза.
                     Държавите-членки гарантират, че при издаването на разрешителни се спазват следните условия:

                                 1.

                                 Провежда се мониторинг на отпадъчните води, съдържащи акролеин, преди заустването им, освен ако може да се докаже, че рисковете за околната среда могат да се намалят с други средства. Където е необходимо с оглед на рисковете за морската околна среда, отпадъчните води се съхраняват в подходящи резервоари или хранилища или се пречистват по подходящ начин преди заустване.

                                 2.

                                 Продуктите, предназначени за промишлена и/или професионална употреба, трябва да се използват с подходяща лична защитна екипировка и да се въведат процедури за безопасна работа, освен ако в заявлението за разрешително за ползване на продукта може да се докаже, че рисковете за промишлените и/или професионалните ползватели могат да се сведат до допустимо ниво с други средства.“

         (1)  За изпълнението на общите принципи от приложение VI съдържанието и заключенията на докладите за оценка се намират на интернет страницата на Комисията: http://ec.europa.eu/comm/environment/biocides/index.htm


title: Директива 2007/40/ЕО на Комисията от 28 юни 2007 година за изменение на Директива 2001/32/ЕО относно признаване на защитени зони в Общността, изложени на специфични фитосанитарни рискове

text:
               29.6.2007

               BG

               Официален вестник на Европейския съюз

               L 169/49

      ДИРЕКТИВА 2007/40/ЕО НА КОМИСИЯТА

   от 28 юни 2007 година
   за изменение на Директива 2001/32/ЕО относно признаване на защитени зони в Общността, изложени на специфични фитосанитарни рискове
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 2, параграф 1, буква з), първа алинея от нея,
   като взе предвид исканията, отправени от Чешката република, Дания, Франция и Италия,
   след консултиране със съответните държави-членки,
   като има предвид, че:

               (1)

               Посредством Директива 2001/32/ЕО на Комисията (2) някои държави-членки или определени области в държави-членки бяха признати за защитени зони по отношение на някои вредители.

               (2)

               Дания бе призната за защитена зона по отношение на Cryphonectria parasitica (Murrill) Barr. След получаване на резултатите от съответните изследвания, проведени в Дания, тази държава-членка предостави информация, която показва, че подходяща фитосанитарна защита от нейна страна срещу Cryphonectria parasitica (Murrill) Barr. не изисква запазването на статута на Дания като защитена зона срещу този организъм и изиска статутът ѝ на защитена зона срещу Cryphonectria parasitica (Murrill) Barr. да бъде отменен. Следователно Дания следва да не бъде признавана повече за защитена зона по отношение на горепосочения вредител.

               (3)

               От информация, предоставена от Чешката република, Франция и Италия, Чешката република, регионите на Champagne-Ardenne, Lorraine и Alsace във Франция и региона на Basilicata в Италия следва да се признаят за защитени зони по отношение на Grapevine flavescence dorée MLO, тъй като този патоген не съществува в тях.

               (4)

               Поради това Директива № 2001/32/ЕО следва да бъде съответно изменена.

               (5)

               Мерките, предвидени в настоящата директива, са в съответствие със становището на Постоянния фитосанитарен комитет,

         ПРИЕ НАСТОЯЩАТА ДИРЕКТИВА:
   Член 1
   Приложението към Директива 2001/32/ЕО се изменя, както следва:

               1)

               В буква в) подточка 01 „Дания“ се заличава.

               2)

               Добавя се следната буква г), подточка 4:

                                       „4.

                                       Grapevine flavescence dorée MLO

                           Чешка република (до 31 март 2009 г.), регионите на Champagne-Ardenne, Lorraine и Alsace във Франция (до 31 март 2009 г.), региона на Basilicata в Италия (до 31 март 2009 г.)“

         Член 2
   Държавите-членки приемат и публикуват до 31 октомври 2007 г. най-късно законовите, подзаконовите и административните разпоредби, необходими, за да се съобразят с настоящата директива. Те съобщават незабавно на Комисията текста на тези разпоредби и предоставят таблица на съответствието между тези разпоредби и директивата.
   Те прилагат настоящите разпоредби от 1 ноември 2007 година.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на дадено позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 28 юни 2007 година.

            За Комисията

         Markos KYPRIANOU

            Член на Комисията

      (1)  ОВ L 169, 10.7.2000 г., стр. 1. Директива, последно изменена с Директива 2006/35/EО на Комисията (OВ L 88, 25.3.2006 г., стp. 9).

      (2)  ОВ L 127, 9.5.2001 г., стр. 38. Директива, последно изменена с Директива 2006/36/ЕО (OВ L 88, 25.3.2006 г., стр. 13).


title: Директива 2010/10/ЕС на Комисията от 9 февруари 2010 година за изменение на Директива 98/8/ЕО на Европейския парламент и на Съвета за включване в приложение I към нея на бродифакум (brodifacoum) като активно вещество (Текст от значение за ЕИП)

text:
               10.2.2010

               BG

               Официален вестник на Европейския съюз

               L 37/44

         ДИРЕКТИВА 2010/10/ЕС НА КОМИСИЯТА
   от 9 февруари 2010 година
   за изменение на Директива 98/8/ЕО на Европейския парламент и на Съвета за включване в приложение I към нея на бродифакум (brodifacoum) като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2 от нея,
   като има предвид, че:

               (1)

               Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) определя списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва бродифакум.

               (2)

               Съгласно Регламент (ЕО) № 1451/2007 е направена оценка на бродифакум в съответствие с член 11, параграф 2 от Директива 98/8/ЕО за употреба в продуктов тип 14, родентициди, както е определено в приложение V към Директива 98/8/ЕО.

               (3)

               Италия бе определена за докладваща държава-членка и на 5 юни 2005 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в оценителен доклад по време на заседанието на Постоянния комитет по биоцидите на 17 септември 2009 г.

               (5)

               От направените проучвания става ясно, че за биоцидните продукти, използвани като родентициди и съдържащи бродифакум, може да се счита, че не представляват риск за хората с изключение на случайни инциденти с деца. Бе установен риск за нецелевите животни и за околната среда. Целевите гризачи обаче, които подлежат на унищожение, са вредители и следователно представляват опасност за общественото здраве. Освен това още не е установено съществуването на адекватни алтернативи на бродифакум, които да са еднакво ефикасни и по-безвредни за околната среда. Поради това е оправдано бродифакум да бъде включен в приложение I за ограничен период, за да се гарантира, че във всички държави-членки разрешителните за биоциди, използвани като родентициди и съдържащи бродифакум, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО.

               (6)

               Въз основа на констатациите от доклада за оценка е уместно да се изисква при издаването на разрешения за продуктите да се прилагат мерки за намаляване на специфичния риск по отношение на продукти, съдържащи бродифакум и използвани като родентициди. Гореспоменатите мерки следва да бъдат насочени към ограничаване на риска от първично и вторично излагане на хора и на животни, които не подлежат на унищожение, както и на дългосрочните въздействия на въпросното вещество върху околната среда. За тази цел следва повсеместно да се наложат известни ограничения, като например максимално допустима концентрация, използване на отблъскващи агенти и забрана за пускане на пазара на активно вещество в продукти, използвани като прах за посипване, или в продукти, които не са готови за употреба, а други условия следва да се налагат от държавите-членки съобразно конкретния случай.

               (7)

               Поради установените рискове и характеристиките му, които го правят потенциално устойчив, склонен към биоакумулиране и токсичен, или много устойчив и силно склонен към биоакумулиране, бродифакумът следва да бъде включен в приложение I само за пет години и да се подложи на сравнителна оценка на риска в съответствие с член 10, параграф 5, подточка i), втора алинея от Директива 98/8/ЕО, преди да се поднови включването му в приложение I.

               (8)

               Важно е разпоредбите на настоящата директива да бъдат приложени едновременно във всички държави-членки с цел да се осигури еднакво третиране на пазара на биоцидните продукти, съдържащи активното вещество бродифакум, както и за да се улесни правилното функциониране на пазара на биоцидни продукти като цяло.

               (9)

               Следва да се отпусне разумен период от време, преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това нови изисквания и да се осигури възможност кандидатите, подготвили досиета, напълно да се възползват от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва от датата на включване.

               (10)

               След включването трябва да се разреши на държавите-членки разумен срок за прилагането на член 16, параграф 3 от Директива 98/8/ЕО, и по-специално за издаване, модифициране или отменяне на разрешителни за биоцидни продукти от продуктов тип 14, съдържащи бродифакум, с цел да се осигури привеждането в съответствие с Директива 98/8/ЕО.

               (11)

               Поради това Директива 98/8/ЕО следва да бъде съответно изменена.

               (12)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 31 януари 2011 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби считано от 1 февруари 2012 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 9 февруари 2010 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се включва следната позиция за веществото бродифакум:

                     №

                     Общоприето наименование

                     Наименование по IUPAC
                     идентификационни номера

                     Минимална чистота на активното вещество в биоцида, пуснат на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване относно тези активни вещества)

                     Дата на изтичане на срока за включване

                     Продуктов тип

                     Специални разпоредби (1)

                     „16

                     бродифакум

                     3-[3-(4'-бромобифенил-4-ил)-1,2,3,4-тетрахидро-1-нафтил)-4-хидроксикумарин
                     ЕО №: 259-980-5
                     CAS №: 56073-10-0

                     950 g/kg

                     1 февруари 2012 г.

                     31 януари 2014 г.

                     31 януари 2017 г.

                     14

                     Поради факта, че характеристиките на активното вещество го правят потенциално устойчиво, склонно към биоакумулиране и токсично, или много устойчиво и със силна склонност към биоакумулиране, активното вещество подлежи на сравнителна оценка на риска в съответствие с член 10, параграф 5, подточка i), втора алинея от Директива 98/8/ЕО, преди да се поднови включването му в приложение I.
                     Държавите-членки гарантират, че при издаването на разрешителни се спазват следните условия:

                                 1.

                                 Номиналната концентрация на активното вещество в продуктите не надвишава 50 mg/kg и се одобряват само готови за употреба продукти.

                                 2.

                                 Продуктите трябва да съдържат отблъскващ агент и, където е приложимо, оцветител.

                                 3.

                                 Продуктите не се използват като прах за посипване.

                                 4.

                                 Първичното и вторичното излагане на хора и на нецелеви животни и на околната среда са сведени до минимум чрез спазване и прилагане на всички подходящи мерки за намаляване на риска. Тези мерки включват, между другото, ограничаването само за професионална употреба, въвеждането на горна граница за размера на опаковката и налагането на задължение да се използват защитени от неправилна употреба и обезопасени кутии за примамката“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на интернет страницата на Комисията: http://ec.europa.eu/comm/environment/biocides/index.htm


title: Директива 2010/9/ЕС на Комисията от 9 февруари 2010 година за изменение на Директива 98/8/ЕО на Европейския парламент и на Съвета с цел продължаване на включването в приложение I към нея на активното вещество алуминиев фосфид, освобождаващ фосфороводород, към продуктов тип 18, както е определен в приложение V към същата директива (Текст от значение за ЕИП)

text:
               10.2.2010

               BG

               Официален вестник на Европейския съюз

               L 37/40

         ДИРЕКТИВА 2010/9/ЕС НА КОМИСИЯТА
   от 9 февруари 2010 година
   за изменение на Директива 98/8/ЕО на Европейския парламент и на Съвета с цел продължаване на включването в приложение I към нея на активното вещество алуминиев фосфид, освобождаващ фосфороводород, към продуктов тип 18, както е определен в приложение V към същата директива
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на биоциди на пазара (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2), се определя списък на активни вещества, подлежащи на оценка с оглед на възможното им включване в приложение I, IА или IБ към Директива 98/8/ЕО. В този списък е включен алуминиев фосфид.

               (2)

               С Директива 2009/95/ЕО на Комисията от 31 юли 2009 г. за изменение на Директива 98/8/ЕО на Европейския парламент и на Съвета за включване в приложение I към нея като активно вещество на алуминиев фосфид, отделящ фосфин (3), алуминиевият фосфид беше включен като активно вещество в приложение I към Директива 98/8/ЕО за употреба в продуктов тип 14, родентициди, както е определен в приложение V към Директива 98/8/ЕО.

               (3)

               Съгласно Регламент (ЕО) № 1451/2007 бе направена оценка на алуминиевия фосфид в съответствие с член 11, параграф 2 от Директива 98/8/ЕО с оглед на употребата му в продуктов тип 18, инсектициди, както е определен в приложение V към посочената директива.

               (4)

               За докладваща държава-членка бе определена Германия и в съответствие с член 14, параграфи 4 и 6 от Регламент (ЕО) № 1451/2007 на 26 октомври 2007 г. тя представи на Комисията доклада на компетентния орган, придружен от препоръка.

               (5)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 на заседанието на Постоянния комитет по биоцидите на 17 септември 2009 г. констатациите от прегледа бяха включени в доклад за оценка.

               (6)

               Изглежда, че направените проучвания дават основание да се очаква, че биоцидите, които се използват като инсектициди и които съдържат алуминиев фосфид, отговарят на изискванията на член 5 от Директива 98/8/ЕО. Поради това е целесъобразно алуминиевият фосфид да бъде включен в приложение I, за да се гарантира, че във всички държави-членки разрешенията за биоциди, които се използват като инсектициди и които съдържат алуминиев фосфид, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО.

               (7)

               Не всички потенциални видове употреба са оценени на равнището на Съюза. Ето защо е целесъобразно държавите-членки да оценят различните видове употреба или възможностите за експозиция и рисковете за околната среда и населението, които не са били разгледани по представителен начин в оценката на риска, направена на равнището на Съюза, и да гарантират, че при издаването на разрешения за продукти са предприети подходящи мерки или са наложени специални условия, за да се намалят установените рискове до приемливи равнища. По-специално, когато е приложимо, държавите-членки следва да направят оценка на употребата на открито, която не е била разгледана в рамките на оценката на риска на равнището на Съюза.

               (8)

               Като се имат предвид заключенията на доклада за оценка, е уместно да се изисква продуктите, които съдържат алуминиев фосфид и които се използват като инсектициди, да се разрешават за употреба само от обучени професионални ползватели в съответствие с член 10, параграф 2, подточка i), буква д) от Директива 98/8/ЕО и при издаването на разрешения за такива продукти да се прилагат специфични мерки за намаляване на риска. С подобни мерки следва да се цели да бъдат намалени до приемливо равнище рисковете от експозицията на ползвателите на алуминиев фосфид.

               (9)

               В Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (4) се определят максимални граници по отношение на остатъчните вещества от алуминиев фосфид във или върху храни или фуражи. Съгласно член 3, параграф 2, буква в) от Регламент (ЕО) № 396/2005 максимално допустимите граници на остатъчните вещества се прилагат спрямо всякакви остатъчни вещества от пестициди, включително тези, които могат да възникнат в резултат на употребата като биоцид. Държавите-членки следва да гарантират, че — с цел да се даде възможност за оценка на риска за потребителите — са проведени съответстващи изпитвания по отношение на остатъчните вещества от пестициди при разрешаването на продуктите. Освен това етикетите и/или информационните листове за безопасност за разрешените продукти трябва да съдържат инструкции за употреба, като например спазване на периоди за изчакване, с които се гарантира спазването на разпоредбите, определени в член 18 от Регламент (ЕО) № 396/2005.

               (10)

               Важно е разпоредбите на настоящата директива да бъдат приложени едновременно във всички държави-членки, с цел да се осигури еднакво третиране на пазара на биоцидите, съдържащи активното вещество алуминиев фосфид, и също да се улесни правилното функциониране на пазара на биоциди като цяло.

               (11)

               Следва да се предостави разумен срок, преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това нови изисквания и да се осигури възможност кандидатите, подготвили досиета, напълно да се възползват от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва от датата на включване.

               (12)

               След включването на държавите-членки трябва да се предостави разумен срок, в чиито рамки те да прилагат член 16, параграф 3 от Директива 98/8/ЕО, и по-специално да дават, изменят или отменят разрешения за биоциди от продуктов тип 18, които съдържат алуминиев фосфид, с цел да се гарантира, че те съответстват на изискванията на Директива 98/8/ЕО.

               (13)

               Поради това Директива 98/8/ЕО следва да бъде съответно изменена.

               (14)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 31 януари 2011 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби от 1 февруари 2012 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 9 февруари 2010 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      (3)  ОВ L 201, 1.8.2009 г., стр. 54.

      (4)  ОВ L 70, 16.3.2005 г., стр. 1.

      ПРИЛОЖЕНИЕ
      В приложение I към Директива 98/8/ЕО към позиция № 20 се добавя следното:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, пуснат на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване относно тези активни вещества)

                     Дата на изтичане на срока за включване

                     Продуктов тип

                     Специални разпоредби (1)

                     „830 g/kg

                     1 февруари 2012 г.

                     31 януари 2014 г.

                     31 януари 2022 г.

                     18

                     В съответствие с член 5 и приложение VI при оценяването на заявление за издаване на разрешение за продукт, когато това е уместно за конкретния продукт, държавите-членки оценяват видовете употреба или възможностите за експозиция и рисковете за околната среда и населението, които не са били разгледани по представителен начин в оценката на риска, направена на равнището на Съюза. По-специално, когато е приложимо, държавите-членки оценяват употребата на открито.
                     При издаване на разрешения за продукти държавите-членки гарантират, че — с цел да се даде възможност за оценка на риска за потребителите — са проведени съответстващи изпитвания по отношение на остатъчните вещества, както и че се вземат подходящи мерки или че се налагат специфични условия с цел да се намалят установените рискове.
                     Държавите-членки гарантират, че при издаването на разрешения се спазват следните условия:

                                 1.

                                 Продуктите могат да бъдат доставяни само на специално обучени за тяхното използване професионалисти и използвани само от последните под формата на готови за ползване продукти.

                                 2.

                                 Предвид установените рискове за операторите трябва да се прилагат подходящи мерки за намаляване на риска. Сред последните фигурират използването на подходящи лични защитни средства и такива за защита на дихателните органи, употребата на апликатори и представянето на продукта в такава форма, която да осигури намаляване до приемливо равнище на експозицията на операторите. При използване в помещения мерките включват защита на операторите и работещите по време на фумигацията, защита на работещите при повторно влизане в помещенията (след фумигацията) и защита на случайни лица от изтичане на газ.

                                 3.

                                 За съдържащи алуминиев фосфид продукти, които могат да предизвикат наличие на остатъчни вещества в храните или във фуражите, етикетите и/или информационните листове за безопасност за разрешените продукти трябва да съдържат инструкции за употреба, като например спазване на срокове за изчакване, с които се гарантира спазването на разпоредбите, определени в член 18 от Регламент (ЕО) № 396/2005 на Европейския парламент и на Съвета (ОВ L 70, 16.3.2005 г., стр. 1).“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm